Singhbhum Konguvellalar Grooms - Boys - Singhbhum Konguvellalar Groom Matrimony - KonguvellalarMatrimony.com
Konguvellalar Singhbhum Grooms
Tamil Grooms	Hindi Grooms	Telugu Grooms	Kannada Grooms	Malayalam Grooms	English Grooms	Sourashtra Grooms
Coimbatore Grooms	Erode Grooms	Namakkal Grooms	Chennai Grooms	Salem Grooms	Karur Grooms	Dindigul Grooms Eilandnasie in die suidwestelike Stille Oseaangebied
Topografie en landskappeWysig
Nieu-Seeland as Australiese buiteposWysig
Eerste Europese nedersettingsWysig
Die Verdrag van WaitangiWysig
Selfregering en geskille oor grondWysig
Ekonomiese en demografiese ontwikkelingWysig
Magsoorname van die Liberale PartyWysig
Die Groot Depressie en die groei van die ArbeiderspartyWysig
Bewind van die Nasionale PartyWysig
Bande met die MoederlandWysig
Die ekonomiese "rewolusie" van 1984Wysig
Māori in die 20ste eeuWysig
Nieu-Seeland as bi- en multikulturele samelewingWysig
Beperkings op immigrasieWysig
Politieke stelsel en administrasieWysig
Fokus op veeboerderyWysig
Handelsbande met die Verenigde KoninkrykWysig
Last edited on 17 Januarie 2020, at 08:25 Preek Dordtse Leerreëls I,17 - Dordtse Leerregels I,17 :: Evangelie-voor-elke-dag
Startpagina > Preek Dordtse Leerreëls I,17 - Dordtse Leerregels I,17
Skriflesing: Genesis 17: 1-8
TEKS: DORDTSE LEERREËLS I,17
Die tyd waarin die Dordtse leerreëls geskryf is, was op baie punte ‘n ander tyd as ons s’n. As onder ons iemand verwagtend is, is ons verwagting dat die kind gebore word en bly leef. Hoe anders was dit toe. Baie ma’s het juis in die tyd dat die kind gebore moes gesterf. As ‘n mens na die kinders kyk wat die sterftesyfer nog hoër. Toe het amper die helfte van die kinders wat gebore is in hulle eerste lewensjaar gesterf.
Dit maak duidelik hoe aktueel in daardie tyd die inhoud van artikel 17 was. Die meeste ouers het dit toe meegemaak dat een van hulle kinders baie vroeg gesterf het. Dit gebeur ook by ons maar dit is uitsonderinge.
Die Remonstrante het juis op hierdie punt die Gereformeerdes aangeval. Hier het hulle ‘n wapen gehad wat groot trefkrag gehad het juis omdat hierby sulke sterke gevoelens van hartseer en liefde betrokke was.
Die besluit noem ook die sterke beskuldiging wat die Remonstrante op hierdie punt teen die Gereformeerdes inbring: “dat baie onskuldige kinders van gelowiges van die moederbors weggeruk en op wreedaardige wyse in die hel gegooi word sonder dat die bloed van Christus of hulle doop of die gebede van die kerk by hulle doop vir hulle tot voordeel kan wees.”
Hierop reageer ons dan in die Dordtse Leerreëls met: “En watter baie ander soortgelyke bewerings is daar nie wat die Gereformeerde Kerke nie alleen nie aanvaar nie maar ook van ganser harte verfoei!”
Hoe belangrik is dit om raak te sien wat ons op hierdie punt wel bely. Om dit te sien verkondig ek vir julle God se Woord onder hierdie tema:
DIE KINDERS VAN DIE GELOWIGES IS HEILIG
kragtens die genadeverbond
daarom weet ons dat die kinders van die gelowiges wat jonk sterf uitverkorenes is.
Wat moet ‘n mens nou sê van kinders wat baie jonk sterwe? Wat kan jy van hulle ewige bestemming sê. Die remonstrante was daarmee gou klaar. Dit was vir hulle baie duidelik want so’n klein kind was tog onskuldig. As jy by ‘n wiegie staan dan kan jy tog net verteder wees ook daar die afhanklike en hulpelose mensie wat daar lê? Die leer van die Remonstrante was dan ook dat elke kind wat baie jonk sterf na die hemel gaan. Dit maak geen verskil of dit nou ‘n kind van gelowige ouers is of nie is nie. Hierdie gedagte is vir ons as mense baie aantreklik. Die Remonstrante meen dat dit so is omdat hierdie klein kinders nog onskuldig is.
Die antwoord wat die Dordtse Leereëls gee is nou nie dat oor die geloof van die klein kinders of die waarde van die geloof van die ouers gespekuleer word nie. Ons belydenis soek nie sy krag in een of ander teologiese redenering nie.
Die enigste waar die Dordtse Leerreëls nou hulle krag soek is in die Woord van HERE. Hulle sê dat ons alleen daarin ons krag, ons bewyskrag en ook die grond vir ons gedagtes moet soek. Ons mag ons gedagtes en ons leer nie deur ons gevoelens laat bepaal nie maar vra wat sê die HERE in Sy Woord vir ons.
Dan sien ons al dadelik dat dit onmoontlik is om met die Remonstrante en baie ander in ons tyd te sê dat elke kind wat jonk sterf na die hemel gaan omdat hy of sy nog onskuldig is. Hier sien ‘n mens ook dat die Remonstrante en ander dit net kan leer as hulle die leer van die erfsonde loën. As hulle loën dat elke mens met skuld en die lus om te sondig gebore word. Niemand van ons het sonder skuld in die wêreld gekom hoe onskuldig ons ookal lyl as ons gebore word. As ‘n mens gebore word lê God se toorn oor ons lewe of ons dit nou wil erken of nie wil erken nie. Ons hoor dit ook elke keer as ‘n kind in die kerk gedoop word. Dan is een van die vrae vir die ouers wat hulle kind laat doop: “Bely jy dat ons kinders, hoewel hulle in sondes ontvang en gebore is en daarom aan allerhande ellende, ja, selfs aan die ewige oordeel onderworpe is, nogtans in Christus geheilig is en daarom as lidmate van sy gemeente behoort gedoop te wees?”
Hoe goed die leer van die Remonstrante ookal klink nogtans is dit in stryd met die leer van die Skrif. Dit is in stryd met wat ons in Psalm 51:7 lees: “Kyk, in ongeregtigheid is ek gebore, en in sonde het my moeder my ontvang.”
Nou sê die Dordtse Leereëls dat daar ‘n verskil tussen die kinders van die gelowiges en die ongelowiges is. Die kinders van die gelowiges is ondanks hulle skuld waarmee hulle gebore word heilig.
Hoekom is hulle nou heilig? Beteken dit dat elke kind van gelowiges ouers eintlik al as ‘n gelowige gebore word? Is elke kind van gelowige ouers dus ‘n mens wat van en vir ewig uitverkies is?
Dit is nie so nie. As ons dit sou sê gaan ons ook duidelik teen wat die HERE self sê in. Ons sien in die HERE se Woord hoe mense wat in die verbond opgeneem is, wat die teken van die verbond ontvang het later in hulle lewe hul rug op die HERE keer en nie met berou na Hom terugkeer nie. Dink maar aan die baie ongehoorsames onder die volk Israel. Paulus skryf daaroor in 1 Kor 10. Hy vertel dan hoe die hele volk in die uittog uit Egipte deur God se hand van verlossing gedeel het. Hy sê selfs van hulle dat hulle almal uit die geestelike rots Christus gedrink het. Daarna skryf hy in vers 5,6: “Maar God het in die meeste van hulle geen welgevalle gehad nie, want hulle is neergeslaan in die woestyn. En hierdie dinge was voorbeelde vir ons, dat ons nie begerig moet wees na slegte dinge soos hulle begerig was nie.”
Nadat Paulus nog meer voorbeelde van God se oordeel tydens die woestynreis gegee het, skryf hy in vers 11: “Maar al hierdie dinge het hulle oorgekom as voorbeelde en is opgeskrywe as ‘n waarskuwing aan ons op wie die eindes van die eeue gekom het.” Die HERE wys met die teken van die verbond dat die kind wat die teken ontvang heilig is maar dit beteken nie dat daardie mens nie deur ongehoorsaamheid aan die HERE vir ewig verlore kan gaan nie. Dit is ook daarom dat die Gees in Rom 9:6 sê: “want hulle is nie almal Israel wat uit Israel is nie.”
Ons kinders is van hulleself nie beter en heiliger as ander kinders nie. Die verskil vir ons kinders lê ook nie daarin dat ons geloof as ouers hulle beter maak nie. Die verskil is dat ons kinders deur God se genade in die HERE se beloftes mag deel. Hulle mag deur Sy heerlike liefde deel van Sy verbond wees en daarom is hulle heilig.
Wat beteken die heilig wees van hulle wat in die verbond gebore word? Een van die gedeeltes wat belangrik is om dit te verstaan is 1 Korinte 7. Dit gaan hier om die situasie waarin vir mense wat God en Christus nie ken die evangelie verkondig word. Die saad van die evangelie word gesaai en van mense wat al getroud is kom nou een van hulle tot geloof. Paulus wys die broers en susters dan daarop dat hulle nie van hulle ongelowige man of vrou moet skei nie. Hy wys daarop dat hy daarvoor nie ‘n letterlike uitspraak van die Here Jesus kan noem nie maar dat hy dit deur die leiding van die Heilige Gees vir hulle sê.
‘n Belangrike vraag in hierdie huwelik is by wie die kinders behoort wat in so’n huwelik gebore word. Mag die gelowige vrou of man die kinders laat doop en en as deel van God se verbond reken terwyl die ander 'n‘ongelowige is?
Paulus skryf dat die gelowige die ongelowige nie moet verstoot nie “want die ongelowige man is geheilig deur die vrou, en die ongelowige vrou is geheilig deur die man; want anders sou julle kinders onrein wees, maar nou is hulle heilig."
Dit is nou belangrik om raak te sien dat Paulus twee verskillende woorde gebruik om aan die eenkant die posisie van die ongelowige man of vrou en aan die ander kant die posisie van die kind aan te dui. Ons lees dat die ongelowige in hierdie situasie deur die ander geheilig is en dat daarom die kind heilig is. Die ongelowige man of vrou word nie heilig deur die geloof van die ander nie. Die woord geheilig beteken hier dat hierdie ongelowige nie ‘n verhindering vir die kinders is om by Christus te behoort nie. Die ongelowige man of vrou kan nie daarvoor sorg dat die HERE sê hierdie kinders kan daarom geen deel van My verbond wees nie. Die HERE kyk na die gelowige en daarom is die ongelowige geheilig, sy of haar sondes en ongeloof kan die kind nie so vuil maak dat die kind daarom nie in God se beloftes kan deel nie. Die HERE neem hierdie belemmering terwille van die gelowige weg en sit hierdie kinders van die kinders van ongelowiges apart. Hulle behoort by Sy heilige volk, by die volk wat Hy in hierdie wêreld vir Hom apart gesit het. Hulle behoort by die volk waarvan die HERE in Genesis 17 by die instelling van die verbondsteken gesê het: “En Ek sal my verbond oprig tussen My en jou en jou nageslag na jou in hulle geslagte as ‘n ewige verbond, om vir jou ‘n God te wees en vir jou nageslag na jou.” (vs 7) Hierdie kinders is deel van God se verbondsvolk. Dit nie uit hulleself nie maar omdat die HERE hulle in die verbond opgeneem het. En die HERE beloof vir elkeen wat by Sy verbondvolk behoort dat Hy jou Vader wil wees en deur Christus vir jou vir ewig al jou sondes wil vergewe. Die heilig wees van ons kinders beteken dat hulle deur God apart gesit is en dat Hy hulle in liefde in Sy arms geneem het. Dit is die rede hoekom ons sekerlik mag weet dat ons kinders as hulle jonk sterwe God se uitverkorenes is. Ons let daarop in die tweede plek.
Daarom weet ons dat die kinders van die gelowiges wat jonk sterwe uitverkorenes is.
Jou babatjie sterf. Jy is God se kind en jy leef met die HERE. Die hartseer is groot. Jy vra vir jouself hoekom jy hierdie mensie wat jy nege maande by jou mog dra en met liefde omring het, moet mis. Hierby kom nou ook nog die onrus: waar is my kind nou. Sou hy of sy regtig by Christus in die hemel wees? Hoe weet ek dat hy ‘n uitverkorene was? Jy het nog niks van sy geloof kon gesien het nie. Is dit nou nodig om nog te twyfel? Bly daar nie altyd ‘n mate van onsekerheid nie?
Let nou daarop hoe sterk ons belydenis hier bely. Hier staan nie: Dit is vir gelowige ouers nie nodig om daaraan te twyfel nie. Nee, vanuit wat ons in die Bybel lees gee die Dordtse Leerreëls hier ‘n opdrag: “Gelowige ouers moet daarom nie twyfel aan die uitverkiesing en saligheid van hulle kinders wat God in hulle kinderjare uit hierdie lewe wegneem nie.”
God se belofte, Sy opneem van daardie kind wat jonk sterf, is die bewys dat daardie kind een van die mense wat God van ewigheid liefgehad en uitverkies het. Hy het deur Sy werk hierdie kind in Christus se werk van ewige redding laat deel. Dit gebeur nie sonder uitverkiesing en wedergeboorte nie. Die HERE het sonder dat ons dit kon sien die wedergeboorte in hulle gewerk omdat Hy ook hulle uitverkies het. Dit is regtig nie so dat God se beloftes, die doop en die gebede wat by die doop gebid is niks vir die kind wat jonk sterf niks beteken nie. Die so jonk sterf van daardie verbondskind is nou juis ‘n bewys daarvan dat hy of sy een van God se uitverkore kinders was. Ons mag juis ook dan troos vind in die volgende woorde wat ons na die doop bid: “Ons dank U dat ons deur U Heilige Gees tot lidmate van U Eniggebore Seun en daardeur tot U kinders aangeneem is en dit aan ons met die heilige doop beseël en bekragtig.”
Let ook daarop dat hierdie artikel van ons belydenis nie sê dat sekeres onder die kinders van die gelowiges wat vroeg sterf uitverkies is en die saligheid ontvang nie. Nee, hier word die gelowige ouers baie persoonlik aangespreek op die kinders wat so vroeg gesterf het. “Gelowige ouers moet daarom nie twyfel aan die uitverkiesing en saligheid van hulle kinders wat God in hulle kinderjare uit hierdie lewe wegneem nie.”
Ons sien hier God Sy heerlike trou in Sy verbond raak. Sy belofte is nie maar net woorde, of woorde waarvan ons nie weet of hulle met sekerheid vir ons en ons kinders bedoel is nie. Die HERE se belofte is seker vir elkeen aan wie dit gegee word. Dit gee vir ouers wat met hulle lewe by Christus skuil en by Hom hulle lewe soek, ware rus as een van hulle kinders vroeg sterf. Dit gee vir hulle die rus dat hulle nie geen oomblik hoef te twyfel aan die saligheid, aan die ewige behoud van hul kind wat gesterf het.
Dit beteken ook vir ons wat nie vroeg gesterf het baie. Die HERE het ook na jou met Sy heerlike belofte toegekom. Hy kom ook na jou baie persoonlik toe in die prediking van die evangelie vandag. Hy het jou wat nie vroeg gesterf het op die beloftes wat Hy ook vir jou gegee het, aangespreek. Hy roep jou om hierdie beloftes nie te verag nie, om nie jou rug op die HERE te draai nie. Hy het in Sy beloftes jou so naby Hom gebring. Hy het jou tot Sy kind aangeneem en vir jou die belofte gegee dat Sy liefde in Christus hom na jou uitstrek. Hoe belangrik is dit nou dat jy nie jou eie pad gaan stap en gaan sê: Ek weet beter as God wat met Sy beloftes tot my gekom het nie. Hoe belangrik is dait dat jy nou nie los van Christus en Sy Woord begin leef nie. Want dan word jy ‘n ongehoorsame kind, dan word jy iemand wat die verbond wat die HERE met jou gesluit het, verbreek. Die straf wat oor jou lewe kom as jy daarin volhou is groter vir die verbondsbreker as vir die mens wat nooit deel van die verbond was nie. Wie God se liefde wat hy geken het verag sal groter straf ontvang as hy wat daar nie of min van geweet het. Daarom sê die Here Jesus in Matteus 11: “En jy, Kapernaum, wat tot die hemel toe verhoog is, jy sal tot die doderyk toe neergestort word; want as in Sodom die kragtige dade plaasgevind het, sou hy bly staan het tot vandag toe. Maar Ek sê vir julle dat dit vir die land van Sodom verdraagliker sal wees in die oordeelsdag as vir jou.” (vers 23,24)
Hoe heerlik en onverdiend is God se liefde wat na ons toegekom het vanaf die staanspoor van ons lewe. Hoe heerlik het die Vader ons tot Sy kinders gemaak. Hoe heerlik is dit dat Hy Sy eie Seun, Jesus Christus daarvoor tot in die dood gegee het. Laat die HERE se heerlike verbondsbelofte ons troos, ons tot verwondering bring waardeur ons nie meer in ons kinderjare is nie met diepe liefde vir Christus leef. Hoe goed is dan die lewe. Ook as hartseer in jou lewe kom. Hoe vol troos is dan ons lewe selfs as ons ‘n kind op baie jonge leeftyd moet verloor. Hoe wonderlik is die HERE as ons God en Vader vir ons
CHRISTUS SE GEMEENTE Sê OP HIERDIE VERKONDIGING VAN GOD SE VERBONDSWOORD: AMEN!
volgens het genadeverbond
daardoor weten we dat de kinderen van de gelovigen die jong sterven uitverkorenen zijn.